In fluviis transuralensibus versus Ob et lLrtis, itemque ad Jeni- 
seam tendentibus et in his ipsis fluviis, ut et in Lena et collaterali- 
bus fluviis saxosis copiose capitur hic piscis, qui aquarum dulcium 
alumnus, non anadromus videtur; etenim in inferioribus regionibus 
istorum fluminum versus mare non observatur, imo in Baicale etiam 
lacu non copiose occurrit. Excrescit autem in insignem magnitudi- 
nem, inque Witimo et Jenisea, versus Turuchansk, ultra octoginta 
libras pondere aequasse dicitur, licet vulgaris maguitudo tantum in- 
ter viginti et quadraginta libras variet. intrat etiam minores et ra- 
pidos fluvios, Sosvam, Ljalam, Turam, Ubam, Tomum, caeterosque. 
Sed ultra Lenam ejusque collaterales fluvios, et omnem Oceanum 
orientalem, inque Camtschatca ignoratur. In Cama fluvio superiori 
nuper apparuit, adventitius ex alpinis fluvius Jaiwa, Koswa, aliisque 
in Camam indirecto communicantibus. Caro aestate insalubris et 
mollusca habetur, hyeme sapidiores et salubriores. Dicitur hyeme 
vel per unam vel per sex horas coctus aeque sapidus. 
Descr. Piscis bipedalis, sex librarum- Caput longum, pin- 
gue, conicum , depressiusculum , rostro coniformi, plagioplateo, ro- 
tundato. vertice planiusculo, lateribus convexis, operculis branchia- 
libus latis, obtuso angulo rotundatis, maculosis. lrides inferius ar- 
genteae, supra auratae, atomis conspersae. Pupilla nares versus el- 
liptica. Os amplum, maxillis clauso subaequalibus, inferiore tamen 
sublongiore; Labia pinguia, convexa; lamina mystacea oblongo la- 
tescens, margine inferiore denticulata et interius uncinulis instructa. 
Maxilla superior dentium uncinatorum minorum utrinque serie ad 
marginem, majorum ad palatum; inferior serie simplici dentium 
iediocrium. Lingua duplici crista dentium et apice dentibus unci- 
natis sex, primo pari remotiore. Flabella branchialia lata, prolixa 
€ lamellis undecim. JBranchiae 4. parium , longis candidis aristis 
